രാജ്യാന്തര ഫുട്ബോളില് ഏറ്റവും കൂടുതല് ഗോളുകളടിക്കുന്ന താരമെന്ന നേട്ടം പോര്ചുഗലിന്റെ ക്രിസ്റ്റ്യാനോ റൊണാള്ഡോയ്ക്ക് അല്മാന്സില് പോര്ചുഗല്: രാജ്യാന്തര ഫുട്ബോളില് ഏറ്റവും കൂടുതല് ഗോളുകളടിക്കുന്ന താരമെന്ന നേട്ടം പോര്ചുഗലിന്റെ ക്രിസ്റ്റ്യാനോ റൊണാള്ഡോയ്ക്ക്. റിപ്പബ്ലിക് ഓഫ് അയര്ലന്ഡിനെതിരേ നടന്ന യൂറോപ്യന് മേഖലാ ലോകകപ്പ് യോഗ്യതാ റൗണ്ട് മത്സരത്തിലാണു ക്രിസ്റ്റ്യാനോ റെക്കോഡ് സ്വന്തമാക്കി. എ ഗ്രൂപ്പിലെ നാലാമത്തെ മത്സരത്തിണ് മുമ്ബ് 109 രാജ്യാന്തര ഗോളുകളുമായി ഇറാന്റെ അലി ദേയിയും ക്രിസ്റ്റ്യാനോയും റെക്കോഡ് പങ്കുവയ്ക്കുകയായിരുന്നു. കളിയുടെ അവസാന മിനിറ്റുകളിലെ ഇരട്ട ഗോളുകളോടെ പോര്ചുഗീസ് താരം അലി ദേയിയെ മറികടന്നു. 180 മത്സരങ്ങളില് നിന്നാണു സൂപ്പര് താരം 111 ഗോളുകളടിച്ചത്. യൂറോ കപ്പില് തന്നെ ക്രിസ്റ്റ്യാനോ ഈ നേട്ടത്തിലെത്തുമെന്നാണു കരുതിയത്. പ്രതീക്ഷിച്ചതിലും നേരത്തെ ടൂര്ണമെന്റില്നിന്നു പുറത്തായതോടെ റെക്കോഡിലേക്കുള്ള വഴി നീണ്ടു. ചരിത്ര നേട്ടത്തിലെത്തിയ മത്സരത്തില് തോല്വിയുടെ വക്കില് നിന്നായിരുന്നു ക്രിസ്റ്റിയാനോയിലൂടെ പോര്ച്ചുഗല് രക്ഷപ്പെട്ടത്. 15ാം മിനിറ്റില് ലഭിച്ച പെനാല്റ്റി കിക്ക് ക്രിസ്റ്റ്യാനോ പാഴാക്കിയിരുന്നു. താരത്തിന്റെ സ്പോട്ട് കിക്ക് അയര്ലന്ഡ് ഗോള് കീപ്പര് ഗാരേത് ബാസുനു തടുത്തു. ഒന്നാം പകുതിയുടെ അവസാന മിനിറ്റില് ജാഡന് ഇഗാന് അയര്ലന്ഡിനെ മുന്നിലെത്തിച്ചു. 88 മിനിറ്റ് വരെ പിന്നിലായിരുന്ന പോര്ചുഗലിനായി ക്രിസ്റ്റ്യാനോ സമനില ഗോളും പിന്നാലെ വിജയ ഗോളുമടിച്ചു. മത്സരത്തിലൂടെ ഏറ്റവും അധികം രാജ്യാന്തര മത്സരങ്ങള് കളിച്ച യൂറോപ്യന് താരമെന്ന റെക്കോഡ് സെര്ജിയോ റാമോസിനൊപ്പം പങ്കുവെക്കാനും ക്രിസ്റ്റ്യാനോയ്ക്ക് സാധിച്ചു. 2003 ല് 18ാം വയസില് കസാഖ്സ്ഥാനെതിരെയാണു ക്രിസ്റ്റ്യാനോ അരങ്ങേറിയയത്. താരം ഏറ്റവും കൂടുതല് ഗോളുകളടിച്ചത് 33 ലോകകപ്പ് യോഗ്യതാ മത്സരങ്ങളിലാണ്. 31 ഗോളുകള് യൂറോപ്യന് ചാമ്ബ്യന്ഷിപ്പ് ക്വാളിഫയറിലൂടെയും 19 ഗോളുകള് സൗഹൃദ മത്സരങ്ങളിലൂടെയും 14 ഗോളുകള് യൂറോ കപ്പിലൂടെയും സ്വന്തമാക്കി. ലോകകപ്പില് ആകെ ഏഴ് ഗോളുകളടിച്ചു. നാല് ഗോളുകള് യുവേഫ നാഷണല് ലീഗിലും രണ്ട് ഗോളുകള് കോണ്ഫെഡറേഷന് കപ്പിലൂടെയും കുറിച്ചു. ചാമ്ബ്യന്സ് ലീഗില് ഏറ്റവും കൂടുതല് ഗോളുകള് നേടിയതും ക്രിസ്റ്റ്യാനോയാണ്. ഇതുവരെ 134 ഗോളുകളടിച്ചു. ഒരു ചാമ്ബ്യന്സ് ലീഗ് സീസണില് 17 ഗോളടിച്ച റെക്കോഡും താരത്തിന്റെ പേരിലാണ്്. യൂറോപ്യന് ചാമ്ബ്യന്ഷിപ്പില് 23 ഗോളുകളടിച്ച റെക്കോഡും ക്രിസ്റ്റ്യാനോയ്ക്ക് സ്വന്തം. ട്വിറ്ററില് ഏറ്റവും കൂടുതല് ഫോളോവേഴ്സുള്ള താരം ആരാധക ബാഹുല്യത്തില് ഇന്സ്റ്റഗ്രാമിലും ഒന്നാം സ്ഥാനത്താണ്. അര്ജന്റീനയുടെ സൂപ്പര് താരം ലയണല് മെസിയാണു ക്രിസ്റ്റ്യാനോയ്ക്ക് ഭീഷണി ഉയര്ത്താന് സാധ്യതയുള്ള താരം. 151 മത്സരങ്ങളില്നിന്ന് 76 ഗോളുകളാണ് മെസി അടിച്ചിട്ടത്. രാജ്യാന്തര ഫുട്ബോളിലെ ടോപ് സ്കോറര് സ്ഥാനത്തേക്ക് പോര്ചുഗല് നായകന് ഇനിയുമേറെ ദൂരം താണ്ടാനുണ്ട്. വനിതകളുടെ ഗോള് നേട്ടങ്ങള് കൂടി പരിഗണിച്ചാല് ക്രിസ്റ്റ്യാനോ ആദ്യ അഞ്ചില് എത്തില്ല. കാനഡയുടെ 38 വയസുകാരി ക്രിസ്റ്റിന് സിന്ക്ലെയര് 304 മത്സരങ്ങളില്നിന്ന് 187 ഗോളുകളാണ് നേടിയിട്ടുണ്ട്. അഞ്ച് ലോകകപ്പുകളും മൂന്ന് ഒളിമ്ബിക്സുകളും കളിച്ച താരമാണ്. 2020 ജനുവരിയിലായിരുന്നു സിന്ക്ലെയര് ടോപ് സ്കോററായത്. കോണ്കകാഫ് വനിത ഒളിമ്ബിക് യോഗ്യതാ റൗണ്ടില് സെന്റ് കിറ്റ്സിനെതിരേ 184 മത്തേയും നെവിസിനെതിരെ 185 മത്തേയും ഗോളുകളടിച്ചു. യു.എസിന്റെ മുന് താരം അബി വാംബാചിന്റെ റെക്കോഡായിരുന്നു കനേഡിയന് താരം തകര്ത്തത്. രണ്ട് ഒളിമ്ബിക് സ്വര്ണവും ഫിഫ ലോകകപ്പും നേടിയിട്ടുള്ള വാംബാച് 2015 ല് വിരമിക്കുമ്ബോള് 255 മത്സരങ്ങളില്നിന്ന് 184 ഗോളുകളടിച്ചിരുന്നു. യു.എസിന്റെ അലക്സ് മോര്ഗന് 111, ബ്രസീലിന്റെ ഇതിഹാസം മാര്ത 112, സ്കോട്ട്്ലന്ഡിന്റെ ജൂലി ഫ്ലീറ്റിങ് 116, ലോയ്ഡ് 128, ജര്മനിയുടെ ബിര്ഗിറ്റ് പ്രിന്സ് 128, യു.എസിന്റെ ലില്ലി 130, മിയ ഹാം 158 തുടങ്ങിയവരും മുന്നിലാണ്.